Sisukord
Register 🔎︎

# dBASE-failide importimine ja eksportimine

LibreOfficeDev Base'is või arvutustabelis saab avada ja salvestada andmeid, mis on dBASE'i failivormingus (faililaiendiga *.dbf). LibreOfficeDev Base'is on dBASE'i andmebaasiks kaust, mis sisaldab .dbf-laiendiga faile. Iga fail vastab andmebaasi tabelile. dBASE'i faili avamisel ja salvestamisel LibreOfficeDev'iga lähevad valemid ja vormindus kaotsi.

## dBASE-faili importimiseks arvutustabelisse

1. Vali Fail - Ava.

2. Määra imporditava *.dbf-faili asukoht.

3. Klõpsa Ava.

   Avaneb dialoog dBASE-failide importimine.

4. Klõpsa Sobib.

   dBASE-fail avaneb uue Calc'i arvutustabelina.

   Kui soovid seda arvutustabelit salvestada taas dBASE'i failina, ei tohi imporditud faili esimest rida muuta ega kustutada. See rida sisaldab dBASE'i andmebaasi jaoks vajalikku teavet.

## dBASE-faili importimine andmebaasi tabelisse

LibreOfficeDev Base'i andmebaasi tabel on tegelikult link olemasolevale andmebaasile.

1. Vali Fail - Uus - Andmebaas.

2. Sisesta dialoogi Salvestamine väljale Faili nimi andmebaasi nimi.

3. Klõpsa Salvesta.

4. Vali andmebaasi omaduste dialoogi väljal Andmebaasi tüüp tüübiks "dBASE".

5. Klõpsa Edasi.

6. Klõpsa Lehitse.

7. Otsi üles kataloog, mis sisaldab dBASE'i faili, ja klõpsa Sobib.

8. Klõpsa nupul Loo.

## Arvutustabeli salvestamine dBASE-failina

1. Vali Fail - Salvesta kui.

2. Vali väljal Failivorming vorminguks "dBASE-fail".

3. Sisesta väljale Faili nimi dBASE-faili nimi.

4. Klõpsa Salvesta.

Eksporditakse ainult aktiivse lehe andmed.

Sarnased teemad

Andmete importimine ja eksportimine Base'is

Tekstivormingus andmete importimine ja eksportimine