Sisukord
Register 🔎︎

# Puhverserver

Vastavalt vajadusele saab puhverserverite sätteid käsitsi määrata.

Selle käsu kasutamiseks...

Vali LibreOfficeDev - EelistusedTööriistad - Sätted - Internet - Puhverserver

Mõningaid sätteid ei saa pärast muutmist lähtestada. Selliste lähtestamiseks muuda need tagasi käsitsi või klõpsa Loobu ja ava sätete aken uuesti.

## Sätted

Määrab puhverserveri sätted.

### Puhverserverid

Määrab puhverserveri sätte tüübi.

#### Puuduvad

Internetiühendust kasutatakse ilma puhverserverita. Võimaldab kasutada otseühendust kasutaja arvutist kuni teenusepakkujani, mis ei nõua puhverserverit.

#### Käsitsi

Laseb sisestada puhverserveri käsitsi. Sisesta puhverserveri andmed vastavalt teenusepakkuja käest saadud teabele. Vajadusel küsi andmeid süsteemi administraatorilt.

Sisesta serverinimed ilma protokolli eesliiteta (www.näide.ee, mitte http://www.näide.ee).

#### Süsteemist

Windowsis ning GNOME'i või KDE-d kasutavates UNIX-i süsteemides käsib see säte LibreOfficeDev'il kasutada süsteemseid sätteid. LibreOfficeDev tuleb selle sätte rakendamiseks uuesti käivitada.

### HTTP-puhverserver

Sisesta HTTP-puhverserveri nimi. Parempoolsele väljale sisesta pordi number.

### HTTPS-puhverserver

Sisesta HTTPS-i puhverserveri nimi. Parempoolsele väljale kirjuta pordi number.

### FTP-puhverserver

Sisesta FTP-puhverserveri nimi. Parempoolsele väljale sisesta pordi number.

### Puhvrit ei kasutata

Määrab (semikooloniga eraldatud) serverite loetelu, millele pääseb ligi ilma puhverserverita. Nendeks võivad olla näiteks kohtvõrgu serverid ja serverid, mis pakuvad audio- või videovoogu.

Masinanimede ja domeenide puhul on võimalik kasutada asendussümboleid. Näiteks, kui sisestada *.sun.com, siis pöördutakse kõigi sun.com masinate poole ilma puhverserverita.

Sisesta vastava puhverserveri port. Suurim võimalik väärtus on 65535.

Mõningaid sätteid ei saa pärast muutmist lähtestada. Selliste lähtestamiseks muuda need tagasi käsitsi või klõpsa Loobu ja ava sätete aken uuesti.