Sisukord
Register 🔎︎

# Tekstivormingus andmete importimine ja eksportimine

Kui soovid vahetada andmeid andmebaasiga, millel puudub ODBC link ja mis ei võimalda dBASE-i importimist ja eksportimist, võid kasutada tavalist tekstivormingut.

## Andmete importimine LibreOfficeDev'isse

Andmete vahetamiseks tekstivormingus tuleb kasutada LibreOfficeDev Calci impordi-ekspordifiltrit.

1. Ekspordi vajalikud andmed lähteandmebaasist tekstivormingus. Soovitatav on kasutada CSV vormingut. See eraldab andmeväljad komade või semikoolonitega ning seab kirjed eraldi ridadele.

2. Vali Fail - Ava ja vali fail, mida tahad importida.

3. Vali liitkastis Faili tüüp "CSV-tekstifail" ja klõpsa Ava.

4. Ilmub dialoog Teksti importimine. Vali, milliseid andmeid soovid tekstidokumendis kasutada.

Kui andmed on LibreOfficeDev Calci arvutustabelis, võid neid soovikohaselt redigeerida. Salvesta andmed LibreOfficeDev'i andmeallikana:

- Salvesta aktiivne LibreOfficeDev Calc'i arvutustabel dBASE-i vormingus dBASE-i andmebaasi kausta. Vali selleks esmalt Fail - Salvesta kui ja seejärel failitüüp "dBASE" ning dBASE-i andmebaasi kaust.

## Eksportimine CSV tekstivormingusse

Aktiivse LibreOfficeDev'i arvutustabeli võib eksportida tekstivormingus, mida saavad seejärel kasutada paljud muud rakendused.

1. Vali Fail - Salvesta kui.

2. Vali liitkastis Faili tüüp filtriks "CSV-tekstifail". Sisesta faili nimi ja klõpsa Salvesta.

3. See avab dialoogi Tekstifailide eksport, kus saab valida märgistiku ning väljade ja teksti eraldajad. Klõpsa Sobib. Näed hoiatust, mis teatab, et salvestati ainult aktiivne leht.

Sarnased teemad

Andmete importimine ja eksportimine Base'is

dBASE-failide importimine ja eksportimine