Sisukord
Register 🔎︎

# Makro

Avab dialoogiakna Makrod , kus on võimalik luua, redigeerida ja käivitada LibreOfficeDev BASICu makrosid.

## Makro nimi

Kuvab valitud makro nime. Nime panemiseks või muutmiseks tuleb nimi siia kirjutada.

## Makro allikas / Salvestuskoht

Loendab teegid ja moodulid, kust saad makrosid avada või kuhu saad makrosid salvestada. Selleks, et salvestada makro konkreetse dokumendiga, ava vastav dokument ning seejärel ava see dialoogiaken.

## Käivita / Salvesta

Käivitab või salvestab aktiivse makro.

## Omista

Avab kohandamise dialoogi, kus saab valitud makro omistada menüükäsule, kiirklahvile või sündmusele.

## Redigeeri

Käivitab LibreOfficeDev BASICu redaktori ning avab valitud makro redigeerimiseks.

## Uus/Kustuta

Loob uue makro või kustutab valitud makro.

Uue makro loomiseks tuleb valida loendist Makro asukoht moodul "Standard" ja klõpsata nupul Uus.

Makro kustutamiseks tuleb makro valida ja klõpsata nupul Kustuta.

## Korraldaja

Avab dialoogiakna Makrode korraldaja, kus saab lisada, redigeerida või kustutada olemasolevaid makrode mooduleid, dialooge ning teeke.

### Moodul/Dialoog

Loetleb olemasolevad makrod ja dialoogid.

Mooduleid ja dialooge saab lohistada ühest teegist teise.

Dialoogi või mooduli kopeerimiseks hoia lohistamise ajal all CommandCtrl-klahvi.

### Redigeeri

Avab valitud makro või dialoogi redigeerimiseks.

### Uus

Loob uue mooduli.

Loob uue dialoogi.

### Teekide kaart

Võimaldab hallata makrode teeke.

### Asukoht

Vali korraldatavate makrode teeke sisaldav asukoht.

### Teek

Loetleb valitud asukohas olevate makrode teegid.

### Redigeeri

Avab LibreOfficeDev BASICu redaktori valitud teegi redigeerimiseks.

### Parool

Omistab või redigeerib valitud teegi parooli. Mooduli "Standard" teekidel ei saa parooli olla.

### Uus

Loob uue teegi.

### Nimi

Sisesta uue mooduli, dialoogi või teegi nimi.

### Lisa

Vali LibreOfficeDev BASICu teegi, mida soovid käesolevasse loendisse lisada, asukoht ja klõpsa Ava.